कंप्यूटर में काम करते समय माउस की अहमियत तो हम सभी जानते हैं, एक बेहतर माउस में मल्टी फंक्शन ऑप्शन के साथ यूजर फ्रेंडली भी होना चाहिए। आज हम आपको ऐसे माउस के बारे में बताएंगे जो साधारण माउस के मुकाबले देखने में थोड़ा अलग है। यूएसबी फिंगर माउस भले ही देखने में अलग हो मगर इसे प्रयोग करना बेहद आसान है।
माउस को हथेली की बीच वाली उगंली में पहन कर आसानी से प्रयोग किया जा सकता है। माउस में दिए गए लेफ्ट और राइट बटन को क्लिक करने के लिए अंगूठे का प्रयोग किया जाता है। इसके अलावा स्क्रॉल का ऑप्शन भी अंगूठे से प्रयोग कर सकते हैं। माउस का कुल भार 35 ग्राम है जिससे इसे देर तक पहनने पर हाथों में कोई थकावट नहीं होती है।
अगर आप इस माउस को खरीदना चाहते है तो घबराइए मत क्योंकि ऑनलाइन साइटों पर यूएसबी फिंगर माउस मात्र 300 रुपए की अनुमानित कीमत में उपलब्ध है।